1965 után ismét visszakerült a dél-afrikai nagydíj a világbajnoki versenyek közé, a szezonnyitó versenyt január 2-án rendezték az új Kyalami pályán, Johannesburg mellett. Dél-Afrikába a Ferrari és a McLaren csapat sem utazott el. A mezőny nagyrészt régi autókból állt: a Brabham a tavalyi BT20-as, a Lotus a 43-as modellel indult. A rajtrács elején a két Brabham-Repco végzett Brabham-Hulme sorrendben Clark és Rodríguez előtt. A helyi versenyző John Love a figyelemre méltó ötödik időt autózta privát Cooper-Climaxával.